### Sagsfremstilling

**Orientering fra udvalgsformanden:**

Formanden orienterede om møde med landbrugskonsulenterne.

**Orientering fra øvrige medlemmer:**

André Nissen orienterede om ønske om flere chikaner på [adresse] for at højne trafiksikkerheden.

Palle Lauritsen orienterede om udfordringer parkering på Mågen.

**Orientering fra forvaltningen:**

**Licitation trafiksikkerhedsprojekt [adresse] i Toftlund**

![](data:image/jpeg;base64...)

Tilbud ligger indenfor den afsatte økonomi, og opgaven er tildelt lavest bydende. Den afsatte økonomi udgør 2,37 mio.

**Licitation af rundkørsel i [adresse]**

**![](data:image/jpeg;base64...)**

Tilbud ligger indenfor den afsatte økonomi, og opgaven er tildelt lavest bydende. Den afsatte økonomi udgør 4 mio. kr.

**Etablering af affaldsøer i Sommerhusområde Kongsmark**I Affaldsplan 2021-2026 er det besluttet, at der i Sommerhusområde [adresse] skal etableres affaldsøer, hvor alt affald skal afleveres. Ved hjælp af en samskabelsesproces med sommerhusejerne er der nu fundet en placering af 9 affaldsøer i området. Placeringen har efterfølgende været i høring hos sommerhusejerne. Der er kommet enkelte høringssvar, hvor der er ønske om, at nogle af øerne placeres lidt længere væk i forhold til høringspartens sommerhus-adresse. Forvaltningens vurdering er, at alle placeringerne er de bedst mulige. Det gælder færdsel med både kranbilen, som skal tømme affaldsbeholderne, i forhold til de borgere der skal anvende beholderne samt i forhold til naturinteresser i området.

**Etablering af affaldsøer i Sommerhusområde Kromose**I forbindelse med en VVM-screening af affaldsøer i sommerhusområdet Britt Schmidt er der foretaget en partshøring af afgørelsen om ikke miljøvurderingspligt. Der er kommet to høringssvar, der er stiller spørgsmål  i forhold til placering og behov for den nye affaldsø.

**Vigeplads og Sideudvidelser**Projektet på [adresse] i [adresse] er klar til aflevering. Vejen er blevet forstærket i begge sider, så to landbrugskøretøjer sikkert kan passere hinanden. Yderligere er der lavet en vigeplads i forløbets vestlige del. Initiativtageren fra den berørte ejendom har meldt retur, at det fungerer efter hensigten.

**Trafiksikkerhed i Løgumkloster**Opfølgning fra møde i lokalrådet den 6. februar med politisk deltagelse samt indgået skr. vedr. overgangen fra cykelstien ved omfartsvejen til [adresse] og skolevejen ved [adresse].

**Bord-bænkesæt i Bredebro**
Cykelstigruppen i Bredebro har henvendt sig vedrørende et bord-bænkesæt.

**Politiets anvendelse af kommunen bygninger**
Forvaltningen har imødekommet politiets ønske om anvendelse af enkelte af kommunens bygninger til at gennemføre øvelser.

### Indstilling Direktøren for Teknik/Miljø, Service og Beskæftigelse indstiller,

at orienteringen tages til efterretning.

### Beslutning

Orientering taget til efterretning.